Βιοφυσική

Βιοφυσική

Biophysics

Κλάδος τόσο της Φυσικής όσο και της Βιολογίας.

Είναι η επιστήμη που μελετά τα φυσικά φαινόμενα στους ζωντανούς οργανισμούς και την εφαρμογή των φυσικών νόμων στη βιολογική έρευνα.

Γενικά
Η βιοφυσική αναπτύχθηκε αρχικά ως κλάδος της φυσιολογίας, αποτέλεσε όμως σύντομα ανεξάρτητη επιστήμη, απαραίτητα για τη μελέτη των φαινομένων της ζωής, που ερευνά με την εφαρμογή των φυσικών μεθόδων και εννοιών. Έτσι, εξετάζοντας την κατάσταση της ύλης στους ζωντανούς οργανισμούς, καταλήγει στην κολλοειδή κατάσταση, την ενδιάμεση μεταξύ υγρής και στερεής και προικισμένη με εντελώς ειδικές ιδιότητες.

Μελετά επίσης τις μετατροπές της ενέργειας που επιτελούνται κατά τις ζωικές εργασίες, τη χρησιμοποίηση της χημικής της ακτινοβόλου, της μηχανικής και της θερμικής ενέργειας στις εξεργασίες αυτές, καθώς και την ποικιλότροπη παραγωγή των μορφών αυτών της ενέργειας από τους ζωντανούς οργανισμούς.

Σημαντικότερα Πεδία
Μεταξύ των σπουδαιότερων θεμάτων έρευνας της βιοφυσικής πρωτεύουσα σημασία έχουν:
 * η χρησιμοποίηση της ραδιενέργειας στη βιολογική έρευνα, στη γεωπονική και τη φυτοπαθολογία,
 * η έρευνα του μηχανισμού των κινήσεων του ανθρώπου και των ζώων στον αέρα ή στο νερό,
 * η μελέτη και ερμηνεία της λειτουργίας του νευρικού συστήματος και κυρίως του εγκέφαλου,
 * η εφαρμογή του ηλεκτρικού μικροσκοπίου στην κυτταρολογία, *η εφαρμογή της κυβερνητικής στην ερμηνεία διάφορων βιολογικών φαινομένων κλπ.

Θέματα - Τομείς

 * Εισαγωγή.
 * Αλληλεπιδράσεις μεταξύ μορίων και ατόμων.
 * Ώσμωση
 * Διάχυση.
 * Χημική βάση ζωής.
 * Δομή και λειτουργία κυττάρου.
 * Βιοχημική και μοριακή ανάλυση κυττάρων.
 * Βιοενεργητική.
 * Θερμοδυναμική και βιολογικές εφαρμογές.
 * Φυσικές μέθοδοι μελέτης βιοφυσικών φαινομένων *ηλεκτροφόρηση,
 * φυγοκέντρωση,
 * χρωματογραφία,
 * σκέδαση φωτός,
 * σκέδαση ακτίνων Χ,
 * φασματοσκοπία,
 * αυτοραδιογραφία,
 * μικροσκοπία).
 * Βιοφυσική μεμβρανών.
 * Βιοηλεκτρικά φαινόμενα.
 * Επιδράσεις ιονιζουσών και μη ιονιζουσών ακτινοβολιών στα κύτταρα.
 * Εξέλιξη βιο-ύλης.